46 
MEMO RI AS CIENTIFICAS I LITER ARIAS 
e saco alpapa aparte, e dixo le que fiziesse penitencia de 
aquel pecado e el quiso se negar, mas fizo gelo ottorgar el 
santo obispo con la sandalia que le dio; et fizo el papa peni- 
tencia de aquel peccado. E dixo sant Auridio la missa en su 
logar e consagro la crisma et tomo vna partida dela parassi; 
e espidiose del papa e sallo su era e cabalgo en el diablo e 
llego asu obispado e asu yglesia el sabado de pascoa aora 
de missa. 
Item enel XV aynno el emperador Honorio obo contienda 
con los godos por que les obo adar tierra de Francia en que 
visqueissen. Item en el XVI aynno de Honorio mataron los 
franceses amodegifilio rev de los butradalos con XX mil 
dellos por que andaban robando toda Francia; et en aquella 
sazon fue mucho ameguado el poder delos de Bretania et 
por que no los podrian ayudar los romanos que abian asaz 
que ver en lo suyo partieron se del sennorio de Roma et du- 
raron LXXVIII avnnos sufriendo muchas cueytas. En est 
aynno destruveron los franceses las Galicias. Item en el XVII 
aynno de Honorio auino assi que los adelantados de las tie- 
rras quoando vieron como abian los godos destruydo la ciu- 
dat de Roma alcaron se cada vno atodas las partes con los 
sennorios que tenian; e alco se en Bretania vn ricohombre 
que abia nonbre Graciano; et en Francia Costantino con vn 
su fijo que abia nonbre Costante que fuera monge; et en 
Africo Ereciano; et en Roma Tertulio Acliale el que fizieron 
los godos emperador por enearnio, et desque ellos f ueron idos 
de Roma quiso lo el ser de verdat e alco se con la tierra. E 
por estos fechos tales fue el emperador Honorio en tan grant 
cuey ta que se non sabia consellar; pero era buen christiano e 
ayudole nuestro sennor Dios e imbio a Francia al conde Cos- 
tancio contra Costantino e Costante e lidio con ellos e mato 
los anbos. Et desi imbio atodas partes contra los que se al- 
caron e vincieron e mataron los atodos, acada vno ensus lo- 
gares. Mas por aquest aynno que andaba la era en CCCCLII 
se acabo el sennorio delos romanos en Espaynna e lo gana- 
ron los bunadolos, et los suenuos, et los silingos et los alanos. 
